CELEX: 62014CN0099
Language: et
Date: 2014-02-28 00:00:00
Title: kohtuasi C-99/14 P: Federación Nacional de Empresarios de Minas de Carbón’i (Carbunión) 28. veebruaril 2014 esitatud apellatsioonkaebus Üldkohtu (teine koda) 10. detsembri 2013 . aasta määruse peale kohtuasjas T-176/11: Federación Nacional de Empresarios de Minas de Carbón (Carbunión) versus Euroopa Liidu Nõukogu

14.4.2014   
            
            
               ET
            
            
               Euroopa Liidu Teataja
            
            
               C 112/25
            
         Federación Nacional de Empresarios de Minas de Carbón’i (Carbunión) 28. veebruaril 2014 esitatud apellatsioonkaebus Üldkohtu (teine koda) 10. detsembri 2013. aasta määruse peale kohtuasjas T-176/11: Federación Nacional de Empresarios de Minas de Carbón (Carbunión) versus Euroopa Liidu Nõukogu
   (kohtuasi C-99/14 P)
   2014/C 112/31
   Kohtumenetluse keel: inglise
   
      Pooled
   
   
      Apellant: Federación Nacional de Empresarios de Minas de Carbón (Carbunión) (esindajad: solicitor K. Desai, abogada S. Cisnal de Ugarte,)
   
      Teised menetlusosalised: Euroopa Liidu Nõukogu ja Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tunnistada apellatsioonkaebus põhjendatuks ja vastuvõetavaks;
            
         
               —
            
            
               tühistada Üldkohtu 10. detsembri 2013. aasta määrus kohtuasjas T-176/11: Carbunión vs. nõukogu ja tühistada 10. detsembri 2010. aasta otsuse 2010/787 (1) (edaspidi „otsus”) konkurentsivõimetute söekaevanduste sulgemise soodustamiseks antava riigiabi kohta artikli 3 lõike 1 punktid a, b ja f ning artikli 3 lõige 3 (edaspidi „vaidlustatud sätted”) ja lahendada kohtuasi sisuliselt ja lõplikult; ning
            
         
               —
            
            
               mõista apellandi kohtukulud nii esimeses kohtuastmes kui apellatsioonimenetluses välja nõukogult.
            
         
      Väited ja peamised argumendid
   
   Apellant esitab oma kaebuse põhjendamiseks viis väidet.
   
               —
            
            
               Esiteks väidab apellant, et Üldkohus rikkus oma põhjendamiskohustust vastavalt Euroopa Kohtu põhikirja artiklile 36, kui leidis, et vaidlustatud sätted ei ole ülejäänud otsusest lahutatavad.
            
         
               —
            
            
               Teiseks väidab apellant, et Üldkohus rikkus õigusnormi, kui leidis, et otsuse artiklil 7 ei oleks ilma vaidlustatud säteteta mingit eesmärki.
            
         
               —
            
            
               Kolmandaks rikkus Üldkohus õigusnormi, tõlgendades otsuse artikli 3 lõike 1 punkti a, kui leidis, et selles sisalduv tähtaeg määratleb otsuse konkreetse ajalise ulatuse.
            
         
               —
            
            
               Neljandaks rikkus Üldkohus õigusnormi, tõlgendades otsuse artikli 3 lõike 1 punkti f, kui leidis, et tegemist on vastavuses olemise tingimusega, mitte aga sulgemisabi andmise viisiga.
            
         
               —
            
            
               Viiendaks rikkus Üldkohus õigusnormi, kui järeldas, et vaidlustatud sätete lahutatavus kahjustaks otsuse mõtet ja sisu.
            
         
      (1)  ELT L 336, lk 24.